stanford-oval/wikipedia huggingface dataset:
Dežo Hoffmann
Elämä ja ura

Hoffamann syntyi Itävalta-Unkarin keisarikunnassa nykyisen Slovakian Banská Štiavnicassa ja varttui Zilinassa. Opiskeltuaan journalismia Prahassa hän työskenteli Barrandov-studioilla ja 20th Century Foxin kuvajournalistina Pariisissa. Vuosina 1935–1936 Hoffman kuvasi Abessinian sotaa, jonka jälkeen hän sai tehtäväkseen kuvata Barcelonassa pidettäväksi suunniteltuja Kansojen olympialaisia, jotka kuitenkin peruttiin Espanjan sisällissodan sytyttyä heinäkuussa 1936. Hoffmann liittyi tasavaltaisten puolelle kansainvälisiin prikaateihin unkarilaisen Mátyás Rákosin mukaan nimettyyn pataljoonaan tutustuen muun muassa Ernest Hemingwayhin ja Robert Capaan. Sodan päätyttyä kolmasti haavoittunut Hoffmann pakeni Ranskaan, jossa hän joutui internoiduksi ja päätyi lopulta vuonna 1940 Isoon-Britanniaan. Toisen maailmansodan aikana Hoffman värväytyi RAF:n tshekkoslovakialaisista lentäjistä muodostettuun osastoon ja hän oli kuvaamassa myös Normandian maihinnousua.
Sodan päätyttyä Hoffmann asettui Lontoohon, jossa hän työskenteli eri sanoma- ja aikakauslehdille. Vuonna 1955 Hoffmann aloitti Record Mirror-musiikkilehden palveluksessa ja ryhtyi kuvaamaan viihdemaailman kuuluisuuksia. Vuonna 1962 Hoffmann kuvasi ensimmäisen kerran Liverpoolissa The Beatlesia, josta alkoi hänen vuosia kestänyt yhteistyönsä yhtyeen kanssa. Hänen kuviaan käytettiin myös yhtyeen levynkansissa. Beatleksien ohella muita Hoffmann kuvaamia yhtyeitä ja artistelja olivat muun muassa The Rolling Stones, The Animals, Elton John, Bob Marley, Cliff Richard, Frank Sinatra, Louis Armstrong, Jimi Hendrix, Little Richard, Bob Dylan, Deep Purple, The Faces, The Doors, The Kinks, Cream, Dusty Springfield, The Shadows, Tom Jones, David Bowie, Duke Ellington, Pink Floyd, Marianne Faithfull ja Diana Ross. Lisäksi hän kuvasi näyttelijöitä kuten Charlie Chaplin, Marilyn Monroe, Marlon Brando, Sophia Loren, Omar Sharif ja Laurence Olivier. Hoffmann uudisti viihdetähtien kuvausta luopumalla studiossa otetuista kankeista pönötyskuvista ja vei sen sijaan kohteensa ulkoilmaan antaen kuviinsa myös liikettä ja dynamiikkaa. Hoffmanin laaja kuva-arkisto on nykyään Shutterstockin omistuksessa, mutta niitä on nähtävissä myös Lontoossa National Portrait Galleryn kokoelmissa.
Teoksia

Maugham, Patrick ; Hoffmann, Dežo: The Beatles.  London:  Pyx Publications, 1964.
With the Beatles: The Historic Photographs of Dezo Hoffmann.  London:  Omnibus, 1982.  ISBN 039-94100-9-0.
Jopling, Norman ; Hoffmann, Dezider: The Faces of John Lennon.  London:  McGraw-Hill, 1988.  ISBN 978-007-02930-6-9.
Tatu

Tatu tarkoittaa seuraavia asioita:
Tatu, miehen nimi
TATU, Tampereen teknillisen yliopiston Digitaalisen median instituutin Tekniikan ja arjen tutkimusryhmä
TaTU, Tampereen Työväen Uimarit, tamperelainen urheiluseura
TATU, tapaturmaisesti loukkaantuneiden tai vammautuneiden lasten ja nuorten sekä heidän perheidensä tukiyhdistys
t.A.T.u., venäläinen popduo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tatu”, voi hakea sivunnimihaulla, laajalla sivunnimihaulla tai tekstihaulla.
Djimi Traoré

Djimi Traoré (s. 1. maaliskuuta 1980 Laval, Ranska) on malilainen jalkapalloilija, pelipaikaltaan puolustaja. Hän pelaa Ranskan Ligue 1:n Olympique de Marseillessa.
Ura

Traoré aloitti uransa kotikaupunkinsa Lavalin seurassa, mistä hän vuonna 1999 siirtyi 500 000 punnan siirtosummalla Liverpooliin ja oli välissä kauden 2001–2002 lainassa RC Lensissä. Kaudella 2002–2003 hän sai paljon peliaikaa korvatessaan loukkaantunutta Stéphane Henchoz'ta. Kausi 2003–2004 kului pääasiassa reservijoukkueessa ja oli vähällä siirtyä paikallisvastustaja Evertonin riveihin. Rafael Benitezin tultua Liverpoolin manageriksi lähti Traorén ura uuteen nousuun ja hän vakiinnutti pelipaikkansa vasempana laitapuolustajana. Liverpoolissa hän voitti 2001–2002 Charity Shieldin, 2002–2003 Liigacupin ja 2004–2005 Mestarien liigan. Peliaika väheni kuitenkin selvästi kaudella 2005–2006 ja John Arne Riise sekä Stephen Warnock ajoivat peliajassa Traorén ohi.
Kesällä 2006 Traoré siirtyi kahdella miljoonalla punnalla Charltoniin, josta 11 pelatun ottelun jälkeen tammikuussa 2007 Portsmouthin riveihin. Peliaikaa ei Etelä-Englannissakaan tullut juurikaan ja hän jatkoi uraansa kevätkaudella 2008 Stade Rennes'ssä. Helmikuussa 2009 hän siirtyi lainalle Birmingham Cityyn, jossa pelasi kevätkaudella vain kolme ottelua.
Kesäkuussa 2009 Traoré allekirjoitti kaksivuotisen sopimuksen AS Monacon kanssa.
Tatu Huhanantti

Tatu Mauri Huhanantti (23. kesäkuuta 1914 Oulu – 29. helmikuuta 1940 Imatra) oli suomalainen hävittäjä-ässä, joka kaatui talvisodassa. Hän oli sotilasarvoltaan luutnantti. Huhanantti taisteli FR-94 nimisellä Fokker D.XXI-hävittäjäkoneella kaatuessaan.
Huhanantin vanhemmat olivat pankinjohtaja Väinö Oskari Huhanantti ja Ellen Emilia Laurin. Ylioppilaaksi Huhanantti tuli Haminan yhteislyseosta 1933 ja suunnitteli ryhtyvänsä lukemaan lääketiedettä. Varusmiespalveluksensa 1933-1934 suorittanut Huhanantti meni kuitenkin Kadettikoulun ilmasotalinjalle, josta valmistui priimuksena 1936 ja aloitti vänrikkinä Lentoasema I:ssä. Nuoremmaksi upseeriksi  Lentolaivue 24:ään hänet määrättiin samana vuonna. Hän palasi sinne 1938 oltuaan edellisen vuoden Ilmailukoulussa. Luutnantiksi Huhanantti ylennettiin 1938. Talvisodassa hän toimi hävittäjälentäjänä. Huhanantti sai surmansa Imatran pohjoispuolella käydyssä ilmataistelussa, kun 36 viholliskonetta hyökkäsi suomalaistukikohtaa vastaan. Myös hänen nuorempi veljensä Esko Antero (s. 1915) oli lentäjä ja kaatui talvisodan ilmataistelussa, 23. joulukuuta 1939. Pankinjohtaja, varatuomari Pentti Huhanantti oli Tatu Huhanantin vanhempi veli (s. 1909). Luutnantti Tatu Huhanantin viimeinen ilmavoitto tapahtui törmäysvoittona. Hän oli kuollessaan, 6 ilmavoittoa kerännyt taistelijaässä.
David Seaman

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 19. syyskuuta 1963 (ikä 61)
Syntymäpaikka: Rotherham, Englanti, Iso-Britannia
Pelipaikka: maalivahti
Maajoukkue
|  | Englanti |  | () |

David Andrew Seaman (s. 19. syyskuuta 1963 Rotherham) on englantilainen entinen jalkapallomaalivahti, joka muistetaan etenkin pitkästä urastaan Arsenalin ja Englannin maajoukkueen ykkösmaalivahtina. Hän lopetti uransa 13. tammikuuta 2004.
Pelaajaura > Seurajoukkueissa

Seaman aloitti ammattilaisuransa Leeds Unitedin joukkueessa vuonna 1981, mutta ei mahtunut seuran avauskokoonpanoon kertaakaan. Seuraavaksi kaudeksi hän siirtyi neljännen sarjatason joukkueeseen Peterborough Unitediin, jonka ykkösvahtina hän pelasi kaksi täyttä kautta. Hän siirtyi toiseksi korkeimmalla sarjatasolla pelanneeseen Birmingham Cityyn kesken kauden 1984–1985 ja oli nostamassa joukkuetta pääsarjatasolle. Ennen kauden 1986–1987 alkua Seaman siirtyi Queens Park Rangersiin, jossa pelasi neljä kautta. Ennen kauden 1990–1991 alkua hän siirtyi Englannin menestyneimpiin jalkapallojoukkueisiin lukeutuvan Arsenalin kokoonpanoon.
Seaman saavutti paljon menestystä Arsenalissa pelatessaan. Hän oli voittamassa Englannin mestaruutta kolmesti, vuosina 1991, 1998 ja 2002, FA Cupia neljästi, 1993, 1998, 2002 ja 2003, Liigacupia kerran, 1993, ja Euroopan Cup-voittajien cupia kerran, vuonna 1994. Hän pelasi Arsenalissa kolmetoista kautta ja nousi maineikkaimpien brittimaalivahtien joukkoon. Seaman edusti Arsenalia yhteensä 563:ssa virallisessa ottelussa, mikä on kuudenneksi eniten seuran historiassa, ja eniten seuran maalivahdeista. Kaikkiaan hänelle kertyi virallisia otteluja seuratasolla lähes tuhat. Seaman siirtyi kesäkuussa 2003 Manchester Cityyn ja pelasi seurassa syksyn 2003, mutta tammikuussa 2004 hän joutui lopettamaan uransa loukkaantumisen jälkeen.
Pelaajaura > Maajoukkueessa

Seaman teki maajoukkuedebyyttinsä marraskuussa 1988 ottelussa Saudi-Arabiaa vastaan. Hän pelasi vuosien 1988 ja 2002 välillä yhteensä 75 A-maaottelua ja esiintyi neljissä arvokisoissa maansa ykkösmaalivahtina, EM-kilpailuissa 1996 ja 2000 sekä MM-kilpailuissa 1998 ja 2002. Parhaaksi arvokisasaavutukseksi jäi välieräpaikka vuoden 1996 EM-kotikisoissa, joissa Englanti putosi Saksaa vastaan käydyn rangaistuspotkukilpailun jälkeen. Seamanin maaottelu-uran viimeiseksi otteluksi jäi lokakuussa 2002 pelattu ottelu Makedoniaa vastaan. Hän on toiseksi eniten maaotteluja pelannut englantilaismaalivahti 125 A-maaottelua pelanneen Peter Shiltonin jälkeen.
Muuta

Seaman sai vuonna 1997 urheilusaavutuksistaan Brittiläisen imperiumin ritarikunnan arvonimen Brittiläisen imperiumin jäsen, MBE. Hän on ollut julkisuudessa myös urheilu-uransa päättymisen jälkeen. Vuonna 2004 hän osallistui BBC:n jäätanssiohjelmaan Strictly Ice Dancing voittaen ohjelman parinaan Zoia Birmingham. Vuonna 2006 hän osallistui ITV-kanavan saman tyyppiseen ohjelmaan Dancing on Ice, jossa hän sijoittui parinsa Pam O'Connerin kanssa neljänneksi. Vuosina 2003 ja 2004 Seaman ja kriketinpelaaja Phil Tuffnell toimivat kapteeneina viihdeohjelmassa They Think It's All Over.
Seurat

Leeds United (1981–1982)
Peterborough United (1982–1984])
Birmingham City (1984–1986)
Queens Park Rangers (1986–1990)
Arsenal (1990–2003)
Manchester City (2003–2004)
Tatu Ahonen

| Tatu Ahonen> Henkilötiedot |
| --- | --- |
Syntynyt: 19. huhtikuuta 1992 (ikä 32) Lestijärvi
Kansalaisuus:   Suomi
Uran tiedot
Pituus:  175 cm
Laji:  futsal
Seura:   Leijona Futsal
Saavutukset
Voitot:  Suomen mestaruus (1 kerta)
 Tietolaatikko päivitetty 21.11.2018 
Tatu Ahonen (s. 19. huhtikuuta 1992 Lestijärvi) on suomalainen futsalpelaaja, joka edustaa Futsal-liigassa pelaavaa Leijona Futsalia.
Aiemmin Ahonen on edustanut myös Ilves FS:ää ja Sievi Futsal:ia. Ahonen voitti Ilveksen riveissä Suomen mestaruuden kaudella 2013-14. Ahosen kasvattajaseura on Reisjärven Voima. Hänellä on pituutta 175 senttimetriä.
Tatu Backman

| Tatu Backman> Henkilötiedot |
| --- | --- |
Syntynyt: 14. joulukuuta 1979 (ikä 44) Pyhäjoki
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  186 cm
Paino:  85 kg
Pelaajaura
Pääsarjaura:  2005–2009
Aik. seurat:  KooKoo (Mestis) Hermes (Mestis) Sport (Mestis) Herlev Hornets (Superisligaen) Frederikshavn IK (Superisligaen) Kärpät (SML) Kiekko-Laser (Suomi-sarja)
Tatu Backman (s. 14. joulukuuta 1979 Pyhäjoki) on suomalainen uransa lopettanut jääkiekkoilija, joka edusti viimeiseksi Suomi-sarjan Kiekko-Laseria kaudella 2009–2010.
Backman pelasi kasvattajaseurassaan Oulun Kärpissä kauteen 1999–2000 asti ja pääsi pelaamaan yhden ottelun 1. divisioonassa. Kaudet 2000–2005 Backman pelasi Mestiksessä KooKoon, Hermeksen ja Sportin riveissä. Vuosina 2005–2008 hän pelasi Tanskassa Herlev Hornetsin ja Frederikshavn IK:n riveissä.
SM-liigassa Backman pelasi kaudella 2008–2009 Kärpissä, jonne sai sopimuksen koeajan kautta. Backman pelasi 33 ottelua ja keräsi yhden syöttöpisteen. Kyseisellä kaudella Backman voitti SM-liigassa hopeaa.
Telkäslampi

| Telkäslampi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°35′26″N, 26°01′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Nuoramoisen alue (14.81)
Laskujoki:  ei laskuojaa 
Järvinumero:  14.813.1.015
Mittaustietoja
Pinnankorkeus:  101,4 m  
Pituus:  230 m  
Leveys:  80 m  
Rantaviiva:  0,547 km  
Pinta-ala:  1,239 ha  
Saaria:  ei saaria 
 fiTelkäslampi 
Telkäslampi tai Paavinlampi on Päijät-Hämeessä Hartolassa  kirkonkylän lähellä sijaitseva lampi.
Maantietoa

Lampi on 230 metriä pitkä, 80 metriä leveä, ja sen pinta-ala on 1,2 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Nuoramoisen alueella (14.81), jonka Vähäjoen valuma-alueeseen (14.813) se kuuluu. Lammen vedenpinnan korkeus on 101,4 metriä mpy.
Säälampi

| Säälampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°16′18″N, 27°09′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  Turruinpuro Vehkalampeen 
Järvinumero:  14.795.1.003
Mittaustietoja
Pinnankorkeus:  125,5 m  
Pituus:  880 m  
Leveys:  340 m  
Rantaviiva:  2,016 km  
Pinta-ala:  16,846 ha  
Saaria:  ei saaria 
 fiSäälampi 
Säälampi  on Etelä-Savossa Pieksämäellä  Pieksämäen lähellä sijaitseva lampi.
Maantietoa

Lampi on 880 metriä pitkä, 340 metriä leveä, ja sen pinta-ala on 16,8 hehtaaria. Lammella ei ole kartan mukaan saaria.  Sen rantaviivan pituus on 2,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Vangasjärven valuma-alueeseen (14.795) se kuuluu. Lammen vedenpinnan korkeus on 125,5 metriä mpy.
Dahomeyn kuninkaat

Abomeyn kuningas Ghezo.
Dahomeyn kuninkaat  (Fonin-kielellä Ahosu) hallitsivat Dahomeyn kuningaskuntaa, joka oli nykyisen Beninin eteläosissa vuodesta 1600 vuoteen 1900, jonka jälkeen ranskalaiset kielsivät kuningaskunnan poliittisen auktoriteetin.
Dahomeyn kuningasta kutsuttiin dadáksi.
Hallitsijat olivat merkittävässä asemassa fonien esi-isien kunnioittamiseen liittyvissä vuosittaisissa tapaamisissa. Hallitsijoiden saavuttama tärkeä asema aiheutti sen, että Ranska myönsi maanpakoon pakotetun kuninkaan paluun seremonialliseksi Dahomeyn kuninkaaksi vuonna 1910. Vuodesta 2000 lähtien kuninkuuden hyväksymisestä on kilpailtu, eikä siihen ole tähän mennessä löydetty poliittista ratkaisua. Kuninkaiden palatsit ja hallintokeskus olivat Abomeyssa.
Aluksi historiankirjoitus esitteli Dahomeyn kuninkaat absoluuttisina hallitsijoina, jotka omistivat virallisesti kaiken valtakunnan omaisuuden ja ihmiset. Historioitsijat  ovat korostaneet viime aikoina, että merkittävä poliittinen kilpailu rajoitti kuninkaan valtaa, ja että Dahomeyssä oli myös naishallitsija Hangbe, joka suurelta osin oli pyyhitty pois aikaisemmista historioista.
Linnunpäävaltikka, recade
Attribuutit

Alamaiset heittäytyivät maahan dadán edessä. Virallisissa seremonioissa kuninkaan kruunun ympärillä oleva alue rajattiin bambukepeillä, jota kukaan tavallinen alamainen ei saanut ylittää. Kun kuningas joi julkisesti, kaikki katsoivat muualle. Vain kuningas sai pitää jaloissaan koristeellisia sandaaleita ja kuninkaan perässä seurasi nainen, joka piteli auringonvarjoa, joka oli koristettu runsaasti symboleilla. Kuningas ei koskaan esiintynyt julkisesti ilman kaiverrettua, loivasti kaarevaa keppiä, recadea. Kuninkaan vaate ulottui toisen olkapään yli ja ainakin kuninkaan läsnäollessa vähempiarvoisten miesten oli pidettävä vaatetta vyötäröllään.
Dahomeyn ensimmäinen kuningas

Dahomeyn kuninkaista on laadittu useita luetteloita ja monet niistä mainitsevat Dahomeyn kuningaskunnan alkaneen eri aikoina. Eri lähteissä mainitaan Do-Aiklin, Dakodonu, tai Houegbadja Dahomeyn ensimmäisinä kuninkaina. Suullisen perinteen mukaan Do-Aklin olisi siirtynyt Abomeyn tasangolle Alladasta. Dakodonu loi ensimmäisen asutuksen ja perusti kuningaskunnan. Myös Houegbadjaa, joka rakennutti palatsin ja loi paljon yhteisön rakenteita on usein pidetty Dahomeyn ensimmäisenä kuninkaana. Suullinen perinne pitää kuitenkin kiinni siitä, että kaikki kuninkaat kuuluivat Aladaxonou -dynastiaan. Nimen uskotaan periytyvän Alladan kaupungista, jonka Dahomey valloitti 1700 -luvulla. Historioitsijat uskovat, että tämä yhteys luotiin oikeuttamaan Alladan kaupungin hallitsemista, ja että yhteydet Alladan kuninkaalliseen sukuun olivat todennäköisesti rajallisia. Useimmiten suullisessa perinteessä Houegbadjaa pidetään ensimmäisenä kuninkaana, jonka tunnustaminen tapahtui ensimmäisessä Dahomeyn vuotuisessa tapaamisessa.
Laajeneminen

Dahomey laajeni merkittävästi kuningas Hangben hallintoaikana. Dahomey sai hallintaansa Atlantin orjakaupan tärkeimmät kauppareitit
valloitettuaan Alladan (1724) ja Whydahin (1727). Sodat Dahomeyn itäpuolella olleen voimakkaan Oyo-imperiumin välillä johtivat siihen, että Agaja hyväksyi sen vasallivaltion asemaan, joka tarjosi vuosittaisia lahjoja. Agaja yritti hallita uusia Dahomeyn kuningaskunnan alueita tukahduttamalla kapinoita sotavoimin ja luomalla seremoniallisia järjestelmiä.
Luettelo Dahomeyn kuninkaista > Abomeyn hallitsijat ennen Dahomeyn kuningaskuntaa

| Virkakausi | Hallitsija | Huomioita |
| --- | --- | --- |
| 1620 | Do-Aklin, Gangnihessou, Ganyihessou | Fon-asutuksen päällikkö  Abomeyn tasangolla.  |
| 1620–1645 | Dakodonou, Dako, Ahosu | Perusti Dahomeyn valtakunnan ja rakennutti palatsin.  |
Luettelo Dahomeyn kuninkaista > Dahomeyn kuningaskunnan hallitsijat

| Virkakausi | Hallitsija | Huomioita |
| --- | --- | --- |
| 1645–1680 | Houégbadja tai Wegbaja, Ahosu | Useiden tietolähteiden mukaan Dahomeyn ensimmäinen kuningas. |
| 1680–1708 | Akaba, Ahosu |  |
| 1708–1718 | Hangbe, valtionhoitaja | Hangbe oli Dahomeyn hallitsija lyhyen aikaa Akaban kuoltua, ennen Agajan hallintoa. Bay toteaa, että on selvää näyttöä siitä, että Hangbe hallitsi jonkin aikaa, mutta on epäselvää, kestikö se kolme kuukautta vai  kolme vuotta. Hän ei ole mukana missään Dahomeyn hallitsijoiden luetteloissa. |
| 1718–1740 | Agaja, Ahosu |  |
| 1740–1774 | Tegbessou, Tégbesu Ahosu |  |
| 1774–1789 | Kpengla, Ahosu |  |
| 1790–1797 | Agonglo, Ahosu |  |
| 1797–1818 | Adandozan, valtionhoitaja | ei mukana joissakin luetteloissa |
| 1818–1858 | Ghezo, Gezo, Guézo Ahosu |  |
| 1858–1889 | Glele, Glèlè Ahosu |  |
| 1889–1894 | Béhanzin, Ahosu | Viimeinen itsenäinen Dahomeyn kuningas, karkotettiin Martiniquelle ja Algeriaan |
| 1894–1900 | Agoli-agbo, Agoli-Agbo, Ahosu | Ranskalaiset nimittivät Ranskan miehitettyä Abomeyn.. |
Luettelo Dahomeyn kuninkaista > Dahomeyn ja Beninin seremonialliset kuninkaat vuodesta 1900

| Virkakausi | Hallitsija | Huomioita |
| --- | --- | --- |
| 1900–1940 | Agoli-agbo, Ahosu | Maanpaossa Gabonissa 1900-1910 ja palveli ranskalaisia rajoituksin |
| 1940–1948 | Aidododo, Ahosu |  |
| 1948–1983 | Togni-Ahoussou, Ahosu |  |
| 1986–1989 | Joseph Langanfin, Ahosu |  |
| 30.9.1989 alkaen | Agoli Agbo Dedjalagni, Ahosu | Vuodesta 2000 Houédogni Béhanzin on esittänyt olevansa kilpailevassa asemassa  |
| 22.1.2000 – 30.12.2012 | Houédogni Béhanzin, Ahosu | Agoli Agbo Dedjalagnin kilpailija asemaan 2000 lähtien. Hän kuoli vuonna 2013 |
| 2019–2021 | Dah Zagbadju Gelle, Ahosu | Dahomeyn ylhäisön valitsema |
| 22. tammikuuta 2022 alkaen | Georges Collinet Béhanzin |  |
Kuvia kuninkaista ja heidän symboleistaan

Abomeyn kuninkaanpalatsin ovessa ollut kameleonttireliefi.
Kuningas Kpenglan valtaistuin ja hänen attribuuttejaan.
Kuningas Ghezo.
Kuningas Ghezo ja hänen antropomorfinen (kala) veistoksensa.
Kuningas Agajan embleemi.
Behanzin hoveineen vangittuna Martiniquella.
Kuningas Agolo Agbo ja hänen hovinsa.
Aiheesta muualla

Wikimedia Commonsissa on kuvia tai muita tiedostoja aiheesta .
Abomeyn 12 kuningasta Villa Karo. Arkistoitu 29.2.2020. Viitattu 29.2.2020.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:King of Dahomey
Dahomeyn kuninkaita ja hallintoaikoja kuvaava seinävaate on suosittu Beninissä.
Käännös suomeksi
Dmitri Klokov

| Dmitri Vjatšeslavovitš Klokov |
| --- | --- |

Henkilötiedot
Syntynyt: 18. helmikuuta 1983 Balašiha, Venäjän SFNT, Neuvostoliitto
Kansalaisuus:   Venäjä
Uran tiedot
Pituus:  182 cm
Dmitri Vjatšeslavovitš Klokov (ven. Дмитрий Вячеславович Клоков, s. 18. helmikuuta 1983 Balašiha,Venäjän SFNT, Neuvostoliitto) on venäläinen entinen painonnostaja 105kg-sarjassa.
Thou Shalt Suffer

Thou Shalt Suffer oli norjalainen death metal -yhtye joka perustettiin 1990. Yhtye hajosi vuonna 1991, minkä jälkeen jäsenet perustivat Emperorin. Hajoamisen jälkeen Ihsahn jatkoi Thou Shalt Suffer -nimen käyttöä ja julkaisi ambient-tyylisen albumin vuonna 2000.
Historiaa

Yhtye sai alkunsa vuonna 1990, kun laulaja Ihsahn tapasi kitaristi Samothin bändikoulussa. He alkoivat tehdä yhdessä musiikkia eri nimillä, kuten Dark Device, Xerasia ja Embryonic. Lopulta yhtyeen nimeksi tuli Thou Shalt Suffer. Samoihin aikoihin Ihsahn alkoi kehittää taitojaan kosketinsoittajana, ja hänen tavaramerkikseen muodostunut äänimaailma on kuultavissa yhtyeen levytyksissä. Samana vuonna yhtye levytti kaksi demoa Into The Woods Of Belial ja Open The Mysteries Of Your Creation.
Kun Samoth alkoi säveltää musiikkia yhtyeen ulkopuolella, niin Thou Shalt Suffer hajosi. Basisti Ildjarn ja rumpali Thorbjørn Akkerhaugen erosivat yhtyeestä. Ildjarn perusti oman sooloprojektinsa ja Akkerhaugen perusti Akkerhaugen Studios -yrityksen. Näihin aikoihin (loppuvuodesta 1991) Emperor aloitti toimintansa.
Yhtyeen ensimmäinen albumi Somnium ilmestyi vuonna 2000. Sen säveltämisestä ja tuottamisesta vastasi kokonaisuudessa Ihsahn. Tyyliltään albumi oli ambientia yhdistettynä keskiaikaiseen musiikkiin. Yhtyeen molemmat demot julkaistiin vuonna 1997 kokoelma-albumina nimellä Into The Woods Of Belial ja se julkaistiin uudelleen vuonna 2004.
Nykyisin yhtye on tauolla Ihsahnin keskittyessä soolouraansa, kun hänen toinen yhtyeensä Peccatum on hajonnut.
Levytykset > Albumit

Somnium (2000)
Into The Woods Of Belial  (1997) (kokoelma, uudelleenjulkaistu 2004)
Levytykset > Demot

Into The Woods Of Belial  (1991)
Open The Mysteries Of Your Creation  (1991)
Yhtyeen jäsenet > Nykyiset jäsenet

Ihsahn (Vegard Tveitan) – laulu, kitara, kosketinsoittimet (1990–1991, 2000)
Yhtyeen jäsenet > Entiset jäsenet

Samoth (Tomas Haugen) – kitara (1990–1991), rummut (1991)
Ildjarn (Vidar Vaaer) – basso (1991)
Thorbjørn Akkerhaugen – rummut (1991)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Thou Shalt Suffer
Käännös suomeksi
Timo Linnus

Timo Linnus (18. maaliskuuta 1962 – 27. joulukuuta 2007) oli suomalainen muusikko ja taksiautoilija. Timo aloitti harmonikan soiton kuusivuotiaana, ja lähes 20 vuotta kestäneellä muusikon urallaan hän ehti säestää Pasi Kaunistoa, Rainer Frimania, Marita Taavitsaista ja lukuisia muita Suomen eturivin iskelmälaulajia. Vuoden 1993 Syksyn sävel -voittaja Pelimannet ja Timo tekivät menestyksekästä yhteistyötä, joka palkittiin kultalevyllä. Timo oli vuonna 1972 perustetun Nokian miniharmonikkojen perustajajäsen ja johtaja. Aktiivikeikkailun jälkeen Timo ajoi taksia, kunnes kuoli sydänkohtaukseen kotonaan Nokialla 27. joulukuuta 2007.[lähde? ]
Timo haudattiin Nokian hautausmaalle tammikuussa 2008.[lähde? ]
Aiheesta muualla

Timo Linnus Discogs-tietokannassa
Timo Linnuksen sovitukset Äänitearkiston tietokannassa[vanhentunut linkki]
Dornier Do 228

Saksan merivoimien Dornier Do 228
Dornier Do 228 on Dornier-yhtiön valmistama pienikokoinen, kaksimoottorinen STOL-potkuriturbiinikone.
Sekä Dornier Saksassa että Hindustan Aeronautics Intiassa ovat rakentaneet noin 230 konetta lisenssivalmistuksena sekä siviili- että sotilaskäyttöön.
Tekniset tiedot (Do 228-212) > Yleiset ominaisuudet

Miehistö: 2
Kapasiteetti: 19 matkustajaa
Pituus: 16,56 m
Kärkiväli: 16,97 m
Korkeus: 4,86 m
Siipipinta-ala: 32,00 m²
Tyhjäpaino: 3 258 kg
Suurin lentoonlähtöpaino: 6 400 kg
Moottorit: 2 Garrett AiResearch TPE331-5 potkuriturbiinimoottoria, teho 776 hv/moottori
Tekniset tiedot (Do 228-212) > Suorituskyky

Suurin nopeus Vne: 518 km/h 280kts
Lentomatka: 1 037 km
Lakikorkeus: 8 534 m
Nousunopeus: 570 m/min